b'\n_START_ARTICLE_\nNa Bili\n_START_SECTION_\nGeografska lega\n_START_PARAGRAPH_\nOb\xc4\x8dina le\xc5\xbei na 316 m nadmorske vi\xc5\xa1ine, na sti\xc4\x8di\xc5\xa1\xc4\x8du med Rezijansko dolino z istoimenskim potokom in \xc5\xbdelezno dolino, gorsko dolino, ki jo tvori reka Bela.  _NEWLINE_Naselje Na Bili se nahaja okoli  100\xc2\xa0km (62\xc2\xa0mi) severozahodno od  Trsta in okoli  35\xc2\xa0km (22\xc2\xa0mi) severno od  Vidma, na meji s Slovenijo. _NEWLINE_Dolina je dokaj odmaknjena in redko poseljena z manj\xc5\xa1imi zaselki;.\n_START_SECTION_\nZgodovina\n_START_PARAGRAPH_\nObmo\xc4\x8dje kraja je bilo \xc5\xbee od davnih \xc4\x8dasov pomembna to\xc4\x8dka na trgovski poti kot postaja skozi \xc5\xbdelezno dolino, kar potrjujejo najdbe bronastih predmetov in kovancev rimskega izvora.  Prvi pisni vir pa je ustanovitev \xc5\xbeupnije Sv. Martina leta 1199, ki so jo sprva vodili benediktinci, in \xc5\xa1ele v 14. stoletju duhovniki, ki jih je imenovala Opatija Mo\xc5\xbeac. Farna cerkev Sv. Martina je bila obnovljena leta 1767 in ponovno posve\xc4\x8dena leta 1809. Zvonik je bil zgrajen leta 1701 po na\xc4\x8drtih Pietra Zarnola iz Pu\xc5\xa1je vasi (Venzone). Cerkev je bila uni\xc4\x8dena v potresu leta 1976.\n_START_SECTION_\nPohodni\xc5\xa1tvo\n_START_PARAGRAPH_\nK ob\xc4\x8dini sodi stara gorska vasica Borgo Cros, ki jo je zelo pos\xc5\xa1kodoval potres leta 1976 in je ostalo le nekaj zgradb. Do te gorske vasi pridemo po poti iz okro\xc5\xbeja Povici di Sotto preko mostu \xc4\x8dez potok Serai. Vas le\xc5\xbei na 800 m nadmorske vi\xc5\xa1ine, na planoti od koder je \xc4\x8dudovit razgled po Rezijanski dolini in na pogorje Kanina.\n_START_SECTION_\nIzvor ljudi in jezika\n_START_PARAGRAPH_\nV redko naseljeni in izolirani dolini se je jezik in ljudski obi\xc4\x8daji razvijal podobno kot v odro\xc4\x8dnih koro\xc5\xa1kih gorskih dolinah. Dolino so v 6. stoletju poselili Slovani oziroma predniki Slovencev, katerih jezik ali slovenski dialekt in tudi ljudska glasba ter plesi so netipi\xc4\x8dni za obmo\xc4\x8dje, in se zdi da prihajajo naravnost iz srednjega veka. Na terenu je \xc5\xa1e vedno videti posledice ru\xc5\xa1ilnega potresa 1976. \xc5\xa0tevilni prebivalci od petih vasi so se izselili.'